GiliGold/VAD_KnessetCorpus huggingface dataset:
<נעם שטרן: בסוף הכול נמצא בסעיף תקציבי אחד והיכן שצריך לשלם לחברה שמפתחת את אותו אזור, משלמים לאותה תקנה.
סתיו שפיר: כאן מדובר בעודפים מחויבים.
סתיו שפיר: כלומר, אתה יודע מה הן ההתחייבויות.
<נעם שטרן: אבל ההתחייבויות קיימות בהרבה מאוד אזורי תעשייה.
סתיו שפיר: איפה האזורים?
<נעם שטרן: כל האזורים נמצאים בפריפריה.
<נעם שטרן: אני יכול להעביר רשימה.
<נעם שטרן: כשבעים אזורי תעשייה שההתחייבויות נמצאות בכל אחד מהם.
סתיו שפיר: זה לא לשבעים אזורים.
סתיו שפיר: הוא אמר שכמה אזורים מטפלים.
סתיו שפיר: לא הכול מתחלק בין שבעים אזורים.
<נעם שטרן: יש הרבה מאוד התחייבויות קטנות.
<נעם שטרן: הסכום הזה לא צבוע.
<דוד שטיינמץ: הוא זניח.
ראובן ריבלין: זאת קופה קטנה?
<נעם שטרן: בסופו של דבר יש התחייבויות לסעיף התקציבי שהן סכימה של הרבה מאוד התחייבויות מכלל אזורי התעשייה שהיחידה מטפלת בהם.
ראובן ריבלין: שבעים אזורים, שישה מיליון שקלים.
<נעם שטרן: אלה העודפים.
יצחק כהן: אנחנו נרגשים נוכח העוצמה.
<נעם שטרן: היה ביצוע יחד עם ההוצאה המותנית של כ-96 אחוזים.
ניסן סלומינסקי: מי בעד אישור פנייה מספר 76002?
ניסן סלומינסקי: נמנעים – אין פנייה מספר 73002 אושרה
יצחק כהן: אני נגד כי זה נראה לי מצחיק סכום של שישה מיליון שקלים על שבעים אזורים.
<נעם שטרן: אלה רק העודפים.
ניסן סלומינסקי: פנייה מספר 78002.
<דוד שטיינמץ: אנחנו נמצאים כאן מהבוקר.
<דוד שטיינמץ: אפשר להעלות את 38 ו-36?
יצחק כהן: גם אנחנו מהבוקר.
ניסן סלומינסקי: אני מסיים ואני אחזור.
ניסן סלומינסקי: עמוד 91, פנייה מספר 78002.
<קרן שפר: הפנייה נועדה להעביר 55 מיליון שקלים בתקציב הפיתוח של משרד התיירות כאשר עיקר העודפים הם בגין ים המלח.
<קרן שפר: יש החלטת ממשלה בנושא בהיקף של 730 מיליון שקלים בהרשאה להתחייב.
יצחק כהן: קציר המלח?
<קרן שפר: זה לא הקציר.
<קרן שפר: הקציר הוא 1.3 מיליארד שקלים.
<קרן שפר: אלה הגנות הקבע של ים המלח, הגבהת כבישים, כביש 90 למשל.
יצחק כהן: זה יספיק לכם?
<קרן שפר: כיוון שזאת תכנית שלוקחת הרבה זמן לבצע, יש מזומנים שעוברים משנת 2013 לשנת 2014.
יצחק כהן: בדקתם את הייתכנות, אם בכלל צריך את זה?
יצחק כהן: צריך את זה?
<קרן שפר: אני מניחה שכן.
<קרן שפר: בזכות הרשב"י, אני בעד.
ניסן סלומינסקי: הפרויקט עצמו הוא 300 מיליון.
ניסן סלומינסקי: נמנעים – אין פנייה מספר 78002 אושרה
ניסן סלומינסקי: פנייה מספר 79003, תחבורה, עמוד 93.
<מורן מזור: הפנייה מיועדת להעברת עודפים בסעיף פיתוח התחבורה.
<מורן מזור: מדובר בפרויקטים ארוכי טווח שהביצוע שלהם נפרס על פני כמה שנים.
<מורן מזור: בסך הכול מדובר בעודפים בשיעור של כאחוז אחד מסך ההוצאה בסעיף הפיתוח.
<מורן מזור: כאמור, הפנייה מיועדת להעברת עודפים בסעיף פיתוח התחבורה.
<מורן מזור: מדובר בפרויקטים ארוכי טווח שהביצוע שלהם נפרס על פני שנים.
<מורן מזור: בסך הכול מדובר בהעברת עודפים בשיעור של כאחוז אחד מסך ההוצאה בסעיף והעודפים נגזרים על פני שנים.
ניסן סלומינסקי: נמנעים – אין פנייה מספר 79003 אושרה
יצחק כהן: אני נגד ורביזיה.
ניסן סלומינסקי: אנחנו חוזרים לעמוד 58, בקשה מספר 40003, משרד התחבורה.
ניסן סלומינסקי: נמנעים – אין פנייה מספר 40003 אושרה
<מורן מזור: הפנייה מיועדת להעברת עודפים בתקציב השוטף של משרד התחבורה.
<מורן מזור: העודפים מיועדים לתקצוב פעילויות שוטפות, פעילויות רב שנתיות שוטפות כגון ניקיון, שמירה, תחזוקת מערכות מחשוב וכדומה.
ניסן סלומינסקי: כנגד כולם יש חוזים חתומים?
<מורן מזור: כנגד כולם יש חוזים חתומים.
יצחק כהן: מה עם כביש 3?
יצחק כהן: יסללו אותו?
יצחק כהן: הכביש מקסטינה.
<שירה ברגמן: כביש 3 לא שייך לסעיף 40 אלא הוא שייך לסעיף 79 שהוצבע עליו, אבל אני יכולה לענות.
יצחק כהן: אני אשמח מאוד.
<שירה ברגמן: באופן עקרוני כביש 3 נכלל בתכנית הרב שנתית של חברת נתיבי ישראל.
<שירה ברגמן: בתקציב האחרון ביצועו נדחה והוא צפוי להיות מבוצע בהמשך.
יצחק כהן: לא קיבלתי תשובה.
<שירה ברגמן: אני חוזרת ואומרת שהכביש נמצא כחלק מהתכנית הרב שנתית של חברת נתיבי ישראל אבל הוא נדחה לתקציב 2014.
יצחק כהן: מתי יהיה הביצוע?
<שירה ברגמן: צפוי להתבצע בהמשך התכנית.
יצחק כהן: שזה אומר 2086?
<שירה ברגמן: לא.
<שירה ברגמן: יותר מוקדם.
יצחק כהן: 2032?
<שירה ברגמן: בהתאם למגבלות התקציב.
יצחק כהן: זה בכלל על הפרק?
יצחק כהן: זה כביש אדום.
יצחק כהן: אגב, יש לי גם נגיעה אישית.
יצחק כהן: אני נוסע בכביש הזה כל יום.
<שירה ברגמן: הוא בהחלט על הפרק.
<שירה ברגמן: בהתאם למגבלות התקציב, הוא בהחלט אחד המועמדים הבכירים לביצוע.
משולם נהרי: מה עם הרמזור בבית חלקיה?
<מורן מזור: אני מדגיש שמדובר בסעיף 40 שזה התקציב השוטף של משרד התחבורה ולא תקציב הפיתוח.
יצחק כהן: אני שואל אתכם כי אתם יודעים.
יצחק כהן: אתם גרעתם אותו.
יצחק כהן: הוא כבר תוקצב אבל אתם גרעתם אותו ואני לא יודע למה.
<שירה ברגמן: הוא לא תוקצב.
יצחק כהן: הוא כן תוקצב.
<שירה ברגמן: הוא לא יצא לביצוע.
יצחק כהן: לא יצא לביצוע.
יצחק כהן: גרעתם את התקציב.
<שירה ברגמן: בשל פערי התקציב בין שנת 2013 ל-2014.
יצחק כהן: אבל אני רואה שאתם כן מפתחים.
יצחק כהן: למשל כביש מספר 1 הוא כלום לעומת הפרויקט הענק הזה.
<שירה ברגמן: לא, הוא לא קטן.
יצחק כהן: כמה הוא?
<שירה ברגמן: אם אני לא טועה, בסדרי גודל של 400 מיליון שקלים.
יצחק כהן: אם תתפרעו לגמרי, זה לא יגיע למאתיים מיליון.
יצחק כהן: גם אם תשימו תאורה לאורך כל הדרך.
ניסן סלומינסקי: תראי לסגן השר לשעבר את הדברים.
משולם נהרי: אני רוצה לשאול לגבי צומת בית חלקיה.
משולם נהרי: יש התחייבות של משרד התחבורה שתוך חצי שנה – זאת אומרת, המחצית הראשונה של 2014 – יהיה שם רמזור.
משולם נהרי: האם זה כלול בתכנית או לא?
<שירה ברגמן: אנחנו מדברים כאן על פניית עודפים ולכן מדובר על פרויקטים קיימים שמתממשים ב-2013 ולפני כן.
<שירה ברגמן: אני מוכנה לברר.
<שירה ברגמן: אני לא בקיאה בפרטים של הפרויקט הספציפי הזה.
בועז טופורובסקי: יש לי בקשה.
בועז טופורובסקי: יש שני כבישים שאני מחכה לתשובות מכם לגביהם, כביש 421 ו-4313.
בועז טופורובסקי: אם תוכלו אחרי ההצבעה לשבת עם שני העוזרים שלי.
ניסן סלומינסקי: מי בעד אישור פנייה מספר 40003?
משולם נהרי: רביזיה.
יצחק כהן: אני נגד ואני רוצה רביזיה.
ניסן סלומינסקי: בחוברת הזאת, עמוד 52, בקשה מספר 38003.
<נעם שטרן: הפנייה הזו מיועדת להעברת שמונים אחוזים מהעודפים של משרד הכלכלה, בעיקר מזומנים למימון הרשאות להתחייב שניתנו בשנים קודמות במסגרת מענקים מכוח חוק לעידוד השקעות הון, מסלולי תעסוקה, פעילות לעידוד עסקים קטנים, פעילות לקידום הייצור והסחר.
יצחק כהן: בעידוד השקעות הון, 35 מיליון שקלים.
<נעם שטרן: בדומה למה שאמרתי בפיתוח אזורי תעשייה.
<נעם שטרן: בשנים קודמות ניתנה הרשאה להתחייב.
יצחק כהן: אני מבין שאלה מענקים.
<נעם שטרן: יש מאות חברות שאושרו להן בשנים קודמות מענקים על בסיס הרשאה להתחייב שניתנה בשנים קודמות.
<נעם שטרן: התקציב מתוקצב באומדן של כמה המשרד מעריך שהוא הולך לשלם באותה שנה.
<נעם שטרן: זה על בסיס דיווחים של החברות שלפעמים מגיעים לפני סוף שנה ולפעמים מגיעים בתחילת שנה הבאה ואי אפשר לדעת בדיוק כמה זה יהיה.
<נעם שטרן: התקציב הזה הוא היתרה שלא שולמה בשנה שעברה והיא מועברת לשנה הקרובה ותשולם לחברות שיגישו את הדיווחים לפיהם הן אמורות לקבל את המענקים.
יצחק כהן: עסקים קטנים ובינוניים.
יצחק כהן: מה זה ה-83 מיליון שקלים האלה?
<נעם שטרן: מדובר על פעילות לעידוד עסקים קטנים.
יצחק כהן: מה בתוך הפעילות?
<נעם שטרן: הפעילות היא פעילות של מוקדי שטח שנותנים ייעוץ וקורסים למיניהם לעסקים.
יצחק כהן: מי נותן את הקורסים האלה?
<נעם שטרן: גופי שטח של הסוכנות לעסקים קטנים ובינוניים.
יצחק כהן: מה זה גופי שטח?
יצחק כהן: אני לא מבין מה זה גופי שטח.
יצחק כהן: זה אאוט סורסינג?
<נעם שטרן: יש גופים - - -
יצחק כהן: גופים פרטיים?
<נעם שטרן: היום הם גופים פרטיים שנבחרו במכרז שמתחיל לפעול השנה.
<נעם שטרן: בשנה שעברה, בהיסטוריה, היו גופים - - -
יצחק כהן: זה הולך לגופים האלה?
<נעם שטרן: חלק.
יצחק כהן: זה לא הולך לעסקים הקטנים אלא זה הולך לגופים האלה, הפרטיים.
<נעם שטרן: זה הולך לגופים שנותנים פעילות לעסקים קטנים.
<נעם שטרן: זה חלק מזה.
<נעם שטרן: חלק נוסף הוא תקציב שהולך לעסקים קטנים שאושרו להם תכניות לעידוד יצוא.
יצחק כהן: אבל ה-83 מיליון הולכים לגופים הפרטיים שנותנים קורסים בקריוקי.
<נעם שטרן: לא, לא קורסים בקריוקי.
חמד עמאר: כמה הולך לגופים וכמה לעסקים?
<נעם שטרן: אני לא יודע להגיד כמה מתוך זה.
<נעם שטרן: אני יכול לבדוק.
<דוד שטיינמץ: כשמונים אחוזים הולכים לעסקים ועשרים אחוזים למוקדי שטח.
<נעם שטרן: אפשר.
יצחק כהן: זה כמעט מאה מיליון שקלים.
ניסן סלומינסקי: סמוך על ידידנו שאם הוא אומר שמונים אחוזים, זה כך.
יצחק כהן: אני סומך אבל זה כמעט מאה מיליון שקלים ואני רוצה לדעת מה זה הגופים האלה.
ניסן סלומינסקי: תעבירו לו.
ראובן ריבלין: עשרים אחוזים ממאה מיליון, זה עשרים מיליון.
יצחק כהן: זה המון כסף.
חמד עמאר: בסעיף עידוד השקעות הון, 35 מיליון שקלים.
ראובן ריבלין: זה לא למגזר הערבי.
חמד עמאר: לא, זה לא למגזר הערבי.
חמד עמאר: המגזר הערבי לא קיים.
חמד עמאר: בסעיף עידוד להשקעות הון, כמה העלות של החוק לעידוד השקעות הון ב-2013?
<נעם שטרן: מבחינת מענקים?
חמד עמאר: הכול.
חמד עמאר: כל המרכיבים.
<נעם שטרן: מבחינת מענקים, ב-2013 התקציב היה 350 מיליון שקלים.
חמד עמאר: אני רואה 366 מיליון.
<נעם שטרן: התקציב האפקטיבי מבחינת המענקים הוא תקציב הרשאה להתחייב.
<נעם שטרן: זה מה שהיה ב-2013, 350 מיליון שקלים.
חמד עמאר: האם ב-2013 היו חברות מהמגזר הערבי שקיבלו משהו קטן או חלקיות?
חמד עמאר: התשובה היא לא.
<נעם שטרן: התשובה היא כן.
<נעם שטרן: אני לא יודע להגיד לך כמה בדיוק, אבל בהחלט יש חברות מהמגזר הערבי שמקבלות מענקים.
ניסן סלומינסקי: תוכל להעביר לו רשימה?
<נעם שטרן: אפשר לפנות למרכז השקעות ולקבל.
ניסן סלומינסקי: אני מבקש שאתה תפנה.
<נעם שטרן: הדברים מפורסמים גם באתר האינטרנט של מרכז ההשקעות.
ניסן סלומינסקי: אני מבקש שאתה תפנה ותעביר לו בבקשה.
<נעם שטרן: אני יכול להגיד גם שרשימת המענקים מפורסמת באתר האינטרנט של משרד הכלכלה, של מרכז ההשקעות.
<נעם שטרן: אני יכול להעביר את זה.
ניסן סלומינסקי: תעביר את זה.
יצחק כהן: כולל הרשימה של גופי השטח.
יצחק כהן: אני רוצה לקבל את הרשימה.
<נעם שטרן: הרשימה של גופי השטח היא לא דרך מרכז ההשקעות.
ניסן סלומינסקי: תעביר אותה.
ניסן סלומינסקי: מי בעד אישור פנייה מספר 38003?
ניסן סלומינסקי: נמנעים – אין פנייה מספר 38003 אושרה
יצחק כהן: להלן.
ניסן סלומינסקי: יש לנו כאן עוד חוברת דקה.
יצחק כהן: איפה החטיבה להתיישבות?
יצחק כהן: תקרא לגפני.
יצחק כהן: הוא מחכה לזה מהבוקר.
זבולון כלפה: זה לא משנה.
זבולון כלפה: ממילא בסוף תאשר.
יצחק כהן: אני לא אאשר.
יצחק כהן: אתה תאשר.
יצחק כהן: אני אעשה רביזיה.
זבולון כלפה: אני אאשר.
זבולון כלפה: אתה לא תגיש רביזיה.
ניסן סלומינסקי: פנייה מספר 36004, עמוד 1 בחוברת הדקה שחולקה.
<דוד שטיינמץ: מדובר כאן בעודפים שקשורים לתפעול המשרד וכן לתחום התעסוקה של משרד הכלכלה, שזה כולל הכשרה מקצועית, מרכזי הכוון לאוכלוסייה הערבית ותכנית תעסוקת חרדים, בנייה של מעונות יום ונושאי טיפול המשרד השונים.
יצחק כהן: יש כאן 400 מיליון שקלים.
יצחק כהן: כל אלה עודפים?
יצחק כהן: עד כדי כך המשרד לא תפקד?
חמד עמאר: יש להם הרבה כסף.
יצחק כהן: התכניות לא יצאו לפועל?
יצחק כהן: כל זה עודפים, ה-400 מיליון שקלים?
ניסן סלומינסקי: מתוך ארבעה מיליארד.
יצחק כהן: כמעט כל סעיפי המשרד.
יצחק כהן: שום תכנית לא יצאה לפועל?
<דוד שטיינמץ: כפי שאמר היושב ראש, עשרה אחוזים מתוך ארבעה מיליארד.
יצחק כהן: אולי אתם לא צריכים את זה.
<דוד שטיינמץ: אני אתן לך דוגמה.
<דוד שטיינמץ: הכשרה מקצועית.
<דוד שטיינמץ: אני עושה קורס בהכשרה מקצועית שנמשך תשעה, עשרה חודשים, ואני פותח את הקורס באוגוסט.
<דוד שטיינמץ: הקורס עצמו עולה 150 אלף שקלים.
<דוד שטיינמץ: בכל מקרה אני מחויב להתחייב על 150 אלף שקלים.
<דוד שטיינמץ: עכשיו מתחילים להוציא את הכסף.
<דוד שטיינמץ: יוצא מאוגוסט עד השנה הזאת עשרים, שלושים, ארבעים אלף שקלים וההפרש, שמונים אלף שקלים, עובר כהתחייבות לשנה הבאה כאשר זאת התחייבות מוכרת.
חמד עמאר: כל המיליונים האלה באותה מתכונת.
<דוד שטיינמץ: אותו דבר אם תיקח הסבת מעונות יום, בינוי.
<דוד שטיינמץ: אלה הרשאות שניתנו לנו שאנחנו מתחייבים עליהן.
<דוד שטיינמץ: אופן הביצוע הוא איטי כאשר לפעמים יש לנו בעיות עם משרד המשפטים שלא מאשר.
<דוד שטיינמץ: אלה דיונים שאורכים זמן וכתוצאה מכך מתעכבים העניינים אבל אנחנו עושים ככל שניתן יותר ויותר לנצל את הכסף.
<דוד שטיינמץ: אין לנו שום אינטרס להעביר את הכסף משנה לשנה.
<דוד שטיינמץ: אם זה עובר, זה בגלל התחייבויות שנוצרו מכוח זה שהפעולה מתמשכת לשנה לאחר מכן.
יצחק כהן: תן לי בבקשה דוגמה לגבי האוכלוסייה החרדית עם תעסוקה.
יצחק כהן: מה לא ידעת?
<דוד שטיינמץ: עם האוכלוסייה החרדית הייתה השנה בעיה עם המקום שהיינו צריכים להפעיל בירושלים.
<דוד שטיינמץ: הייתה כאן בעיה משפטית.
<דוד שטיינמץ: היה סיפור כאשר זכתה חברה והגישו על כך ערר.
<דוד שטיינמץ: מדובר בכסף רב עליו התחייבו ולא רצינו לאבד אותו.
יצחק כהן: מה זה סיפור?
יצחק כהן: ספר לנו את הסיפור.
<דוד שטיינמץ: הייתה איזו חברה שזכתה והחברה השנייה התנגדה והגישה ערר.
<דוד שטיינמץ: זה התמשך וזה הגיע לבית משפט.
<דוד שטיינמץ: זה עוד תקוע.
ראובן ריבלין: זה עיכב את הביצוע.
יצחק כהן: אני רואה ש-83 מיליון שקלים כן הוצאתם.
יצחק כהן: נשארו 35 מיליון.
<דוד שטיינמץ: אני אומר שרוב הכסף.
<דוד שטיינמץ: יש דברים אחרים לחרדים.
<דוד שטיינמץ: אנחנו עושים פעילויות לחרדים.
<דוד שטיינמץ: הכשרת הנדסאים וטכנאים לחרדים.
<דוד שטיינמץ: יש את תכנית חרדים לעתידם.
<דוד שטיינמץ: אלה תכניות שאנחנו עושים אותן, אולי לא במסגרת ירושלים אבל יש פעילות שנעשית גם בבני ברק ובמקומות אחרים.
יצחק כהן: מה עם משפחות חד הוריות, עידוד תעסוקה?
<דוד שטיינמץ: משפחות חד הוריות, זאת פעילות שאנחנו מנסים לדחוף אותה אבל זה לא הולך כל כך טוב.
<דוד שטיינמץ: אנחנו לא מתייאשים.
<דוד שטיינמץ: אנחנו מנסים ככל שאפשר.
יצחק כהן: אלה עשרים מיליון שקלים לדבר שאתה לא כל כך משוכנע שהוא טוב.
<דוד שטיינמץ: יש שם פעילות.
יצחק כהן: מה הפעילות?
יצחק כהן: ספר לנו על הפעילות.
<דוד שטיינמץ: אם לא היינו מתחייבים על הכסף הזה, זה היה הולך לאיבוד.
<דוד שטיינמץ: הפעילות שאנחנו עושים לחד הוריות היא גם קורסים ואלה קורסים שמתמשכים משנה לשנה.
<דוד שטיינמץ: זה לא משהו שמתחיל בינואר ומסתיים בדצמבר.
<דוד שטיינמץ: לפעמים אני מתחייב על תכנית שמתחילה באוגוסט ונמשכת עד ספטמבר שנה לאחר מכן ואני חייב להתחייב על מלוא הכסף.
<דוד שטיינמץ: לאחר מכן ההוצאה היא בהתאם למה שיוצא עד לסוף השנה וכל מה שהתחייבתי לאחר מכן, זה עובר כעודפים לשנה הבאה.
יצחק כהן: העשרים מיליון האלה, כמה משפחות חד הוריות נכנסות למעטפת הזאת?
<דוד שטיינמץ: אין לי את הנתון הזה, אבל אנחנו מטפלים.
<דוד שטיינמץ: אין לי כרגע את הנתון הזה.
עיסאווי פריג': עידוד תעסוקת אוכלוסיות ייעודיות.
עיסאווי פריג': מה זה ייעודי?
עיסאווי פריג': למה אתה מתכוון?
<דוד שטיינמץ: אנחנו עושים גם עידוד לאוכלוסיות ערביות.
<דוד שטיינמץ: בין היתר אנחנו עושים קורסי הכשרה.
עיסאווי פריג': סוגיית קורסי ההכשרה, אני שומע אותה כי כל משרד שרוצה להראות שהאוכלוסייה הערבית – אם זאת הרשות לפיתוח כלכלי, אם אלה אתם – מראה את זה.
עיסאווי פריג': אני רוצה ייעודיות.
עיסאווי פריג': מי אלה האוכלוסיות הייעודיות כאן?
<דוד שטיינמץ: יש מרכזי הכוון לאוכלוסייה הערבית שאנחנו עושים.
<דוד שטיינמץ: אלה קורסים שאנחנו עושים.
עיסאווי פריג': אני אחדד את הדברים.
עיסאווי פריג': בסעיף לאחר מכן, האוכלוסייה הערבית, עידוד תעסוקה, כתוב סכום של 152 מיליון שקלים שגדל ל-164 מיליון.
עיסאווי פריג': יש שני סעיפים.
עיסאווי פריג': הערבים נכנסים בייעודיות.
<דוד שטיינמץ: איפה זה?
עיסאווי פריג': בסעיף 364202, דף 3.
עיסאווי פריג': בייעודיות אמרת לי אוכלוסייה ערבית.
<דוד שטיינמץ: נכון.
עיסאווי פריג': בסעיף לאחר מכן יש סעיף מיוחד לאוכלוסייה הערבית.
עיסאווי פריג': הם נהנים משני מקורות?
<דוד שטיינמץ: יש 12 מיליון שקלים בעודפים שאנחנו מעבירים למרכזי הכוון תעסוקתי לאוכלוסייה הערבית.
<דוד שטיינמץ: לזה אתה מתכוון?
עיסאווי פריג': אני אחדד את השאלה.
עיסאווי פריג': בסעיף 364202, סכום של 152 מיליון.
<דוד שטיינמץ: זה 164 מיליון.
<דוד שטיינמץ: 12 מיליון שקלים הם למרכזי הכוון לתעסוקה ערבית.
עיסאווי פריג': הוצאתם 152 מיליון על מרכזי הכוון במגזר הערבי.
<דוד שטיינמץ: כן.
עיסאווי פריג': הוצאתם 152 מיליון שקלים.
עיסאווי פריג': כן?
עיסאווי פריג': מאוד חשוב לי לשמוע את התשובה כי יהיה לזה המשך, אבל לא עכשיו.
עיסאווי פריג': 152 מיליון שקלים הוצאתם על מרכזי הכוון.
יצחק כהן: המדען הראשי הוא בתוך הארבעה מיליארד?
<דוד שטיינמץ: לא.
עיסאווי פריג': יש לך תשובה?
<דוד שטיינמץ: תקציב המשרד הוא למעלה משש ומשהו.
יצחק כהן: מה תקציב המדען הראשי?
<דוד שטיינמץ: מיליארד ו-700 מיליון.
ניסן סלומינסקי: תן בבקשה תשובה לעיסאווי.
עיסאווי פריג': כתוב לי 152 מיליון שקלים שגדלו ל-164.
<דוד שטיינמץ: ל-164 מיליון.
עיסאווי פריג': הכסף הזה הלך למרכזי הכוון בחברה הערבית.
<דוד שטיינמץ: אני אמרתי שה-12 מיליון שקלים האלה הלכו למרכזי הכוון.
עיסאווי פריג': וה-152 מיליון?
<דוד שטיינמץ: יש עוד תכניות.
<דוד שטיינמץ: אין לי כאן את הפירוט אבל יש עוד תכניות.
עיסאווי פריג': אני מבקש לקבל פירוט תכניות בחברה הערבית.
<דוד שטיינמץ: בסדר.
<דוד שטיינמץ: אין בעיה.
יצחק כהן: אני מבקש פירוט תכניות בחברה החרדית.
עיסאווי פריג': בשכר ותפעול למעלה הוספתם מתקנים, לפי העודף הזה?
עיסאווי פריג': בסעיף 3630 למעלה, 45 מיליון שקלים שכר ותפעול.
עיסאווי פריג': השכר והתפעול היה 438 והוא גדל ל-483.
עיסאווי פריג': ההפרש הוא 45 מיליון.
<דוד שטיינמץ: במסגרת חריש עמוק, כל האגפים שקשורים לתחום התעשייה – אם זה הממונה על התקינה, אם זאת הסמכת מעבדות, כל נושא התפעול – הכנסנו את כולם.
<דוד שטיינמץ: פעם הם היו בסעיפים נפרדים והכנסנו אותם לסעיף אחד.
<דוד שטיינמץ: הסעיף הזה הוא הסעיף שאתה רואה שיש בו גם אגפים ייעודיים שקשורים לתחום התעשייה ויש שם גם לתפעול המשרד כמו החניות.
עיסאווי פריג': ה-45 מיליון שקלים, הוספתם תקנים?
עיסאווי פריג': זה תפעול.
<דוד שטיינמץ: זה רק תפעול.
<דוד שטיינמץ: בשכר בדרך כלל אין עודפים.
<קריאה: אם תשים לב, זה מחולק לשתי תכניות.
<קריאה: יש תכנית של שכר ויש תכנית של תפעול.
<דוד שטיינמץ: בשכר יש מאתיים אלף.
משה גפני: לי יש שאלה אחת לגבי ניהול מעונות.
משה גפני: עד היום היה אפשר גם תואר אקוויוולנטי.
משה גפני: ביטלו את זה?
<דוד שטיינמץ: אתה שואל אותי שאלה מקצועית שקשורה לאגף למעונות יום.
<דוד שטיינמץ: אני באמת לא יודע.
ראובן ריבלין: משה, בכנסת תיקנו את זה?
ראובן ריבלין: למה שהם יתקנו את זה?
ניסן סלומינסקי: הוא אומר שהוא לא יודע.
ראובן ריבלין: מה אתה רוצה ממנו?
משה גפני: אני לא רוצה מאף אחד שום דבר.
משה גפני: יש כאן העברות שאתה מבקש, עודפים משנה שעברה, לסבסוד שירות ילדי הורים עובדים במעונות יום, משפחתונים, צהרונים.
משה גפני: אני רוצה לדעת האם היה שינוי בהחלטה הזאת?
משה גפני: עד היום היה תואר אקוויוולנטי.
<דוד שטיינמץ: אני לא יודע.
משה גפני: לא יודע, זה לא נורא.
ניסן סלומינסקי: הוא מבקש שתבדוק ותחזור עם תשובה.
ראובן ריבלין: משה, אני מציע שאתה תשאל וגם תענה.
ראובן ריבלין: תהיה גם שאלה אינטליגנטית וגם תשובה אינטליגנטית.
ראובן ריבלין: אתה שואל שאלות רטוריות.
ראובן ריבלין: אתה זועק.
משה גפני: במקרה הזה לא.
משה גפני: אני שואל כי אני לא יודע.
ראובן ריבלין: אתה צריך להסביר לו שמורה מורה יכול ללמוד טריגונומטריה ולעומת זאת מי שלומד טריגונומטריה לא ילמד אף פעם משהו אחר.
ניסן סלומינסקי: הוא שאל שאלה נכונה.
ניסן סלומינסקי: אין לך תשובה וזה גם בסדר.
ניסן סלומינסקי: הוא מבקש שתבדוק.
משה גפני: עד מחר.
ניסן סלומינסקי: תבדוק במשרד ותחזור עם תשובה.
משה גפני: האם השתנתה ההחלטה בעניין הזה ותואר אקוויוולנטי הוא טוב או לא טוב.
ראובן ריבלין: לא, לא השתנתה.
<דוד שטיינמץ: אני אפילו לא כל כך הבנתי את השאלה שלך.
משה גפני: מנהל מעון או מנהלת מעון צריכה תואר אקוויוולנטי עד היום, לפחות תואר אקוויוולנטי.
משה גפני: אני שואל האם שינו את ההחלטה הזאת.
עיסאווי פריג': למה אתה מקשה בשאלות?
ניסן סלומינסקי: מי בעד אישור פנייה מספר 36004?
ניסן סלומינסקי: נמנעים – אין פנייה מספר 36004 אושרה
יצחק כהן: בשם הקבוצה, להלן הקבוצה, רביזיה.
משה גפני: את הדברים הכבדים האלה אתה מביא בסוף אחרי עשר שעות דיון.
ניסן סלומינסקי: אני יודע איך זה מגיע?
יצחק כהן: אנחנו עושים התייעצות סיעתית ורביזיות.
יצחק כהן: גם לנו יש זמן.
משה גפני: הבעיה היא שאני אפילו מנחה לא התפללתי.
ניסן סלומינסקי: גם אני לא.
משה גפני: אבל אתה עושה את זה.
משה גפני: אתה יכול לעשות הפסקה של עשר דקות והיינו מתפללים.
משה גפני: היית חוסך שתי שאלות כי אני הייתי מוריד שתי שאלות עבור מנחה.
ניסן סלומינסקי: פנייה מספר 604003, משרד ראש הממשלה.
<ניר אמסל: הבקשה הזאת נועדה להעברת עודפי תקציב של גופים במשרד ראש הממשלה.
משה גפני: זאת החטיבה להתיישבות.
עיסאווי פריג': 700 מיליון.
יצחק כהן: כמעט מיליארד.
משה גפני: מה זה החטיבה להתיישבות?
<ניר אמסל: הבקשה נועדה להעביר את העודפים של גופים שנמצאים בסעיף 04, מרבית הגופים למעט מינהלת השירות האזרחי ונציבות שירות המדינה שנמצאות בפניות נפרדות, משנת 2013 לשנת 2014.
יצחק כהן: ולי יש הרבה שאלות.
משה גפני: יש כאן כסף של החטיבה להתיישבות?
משה גפני: היו כאלה שאמרו לי שהעבירו מהחטיבה להתיישבות 28 מיליון שקלים לבית אל.
<ניר אמסל: לגבי העודפים של החטיבה להתיישבות, אני אפנה את השאלה לחברי.
יצחק כהן: לא, אלה לא עודפים.
משה גפני: אלה לא עודפים.
יצחק כהן: לפני העודפים.
<ניר אמסל: בלי קשר לפנייה הזאת?
יצחק כהן: בלי קשר לפנייה.
משה גפני: לא, זה עם קשר ובלי קשר.
סתיו שפיר: אין בתקציב החטיבה להתיישבות כל כך הרבה כסף.
<ניר אמסל: שאלות לגבי תקציב החטיבה להתיישבות.
משה גפני: אני אשאל ואתם תחליטו מי עונה אבל אני רוצה תשובה.
משה גפני: העבירו 28 מיליון שקלים לבית אל בעקבות הקפאת הבנייה וכולי.
משה גפני: זה היה אמור לעבור לישוב לטובת המתיישבים שם.
משה גפני: כל ה-28 מיליון שקלים אלה הלכו למוסד שאני לא יודע את שמו בבית אל.
משה גפני: יש אנשים שפנו אלי והם גרים שם בקרוואנים ובמקומות כאלה שאין להם דיור ואמרו שהכסף הזה נגזל מהם.
משה גפני: זאת אומרת, הם היו צריכים לקבל את הכסף הזה כדי לשפץ את הבית או לבנות אותו אבל במקום זה, לקחו את כל הכסף והעבירו אותו למוסד ושם הם בונים מגורי סגל ובונים שם בניין גדול למוסד.
משה גפני: נודע לי שזה לא מכספי תרומות אלא אלה כספי מדינה שהיו מיועדים לתושבים, למתנחלים, ולקחו אותו מהם.
<שלומית נקש: החטיבה להתיישבות קיבלה בשנת 2013 סכום של 51 מיליון שקלים לטובת בית אל.
<שלומית נקש: יש לי רשימה של חלק מהדברים שעשינו והם מסתכמים ב-51 מיליון שקלים.
<שלומית נקש: אגב, כל הפנייה הזאת שלנו – לפחות שלנו – היא רק עודפים מחויבים ולא משהו אחר.
<שלומית נקש: החלפת קו מים פנימי, שיקום שצ"פים, גינון, תשתיות למבנה רב תכליתי, הקמת מבנה רב תכליתי, תחנות סליקה, השלמת תשתיות, תכנון בנייה, קווי ביוב ומים, הקמת מבני מגורים.
<שלומית נקש: אלה כל ההתחייבויות שיש לנו בגין התקציב הזה.
משה גפני: אין שם כסף למוסד כלשהו?
יצחק כהן: 28 מיליון שקלים.
יצחק כהן: תתרכזי רגע בסכום הזה.
<שלומית נקש: אלה 51 מיליון שקלים.
<שלומית נקש: אני לא יודעת לחלק את זה.
משה גפני: בקיצור, אין שם כסף למוסד.
<שלומית נקש: אני לא רואה.
משה גפני: אם את לא רואה ואת אומרת לנו, אנחנו יודעים.
<שלומית נקש: אני אומרת לך מה יש ומה זה כולל.
משה גפני: אם אני אראה לך תלונה של מתיישבים שם, של מתנחלים, שהכסף הלך למוסד והם נשארו בלי כלם, מה יקרה אז?
<שלומית נקש: אנחנו נבדוק את זה.
משה גפני: מה יהיה ואם תבדקו והם צודקים?
<שלומית נקש: זה יטופל.
ניסן סלומינסקי: מה הייתה השאלה?
משה גפני: אמרו לי אנשים שגרים בבית אל שהגיע כסף מהחטיבה להתיישבות והעבירו אותו למוסד, לבניית מגורי סגל, והאנשים שם שאין להם דירות, שהקפיאו להם את הבנייה והם הפסידו את הכסף והשקיעו את כספם, נשארו עם לשון בחוץ וממש בלי כלום.
משה גפני: אמרתי לגברת שאם יתברר שמה שאמרו לי הוא נכון, מה יקרה אז?
משה גפני: ברשימה שלה לא מופיע מוסד.
משה גפני: אתה יודע איפה זה בית אל?
ניסן סלומינסקי: בערך, אני חושב.
ניסן סלומינסקי: היכן שיעקב פגש.
משה גפני: היכן שיעקב פגש והיכן שאתם פוגשים.
ניסן סלומינסקי: אתה רוצה - - -
ניסן סלומינסקי: אתה רוצה להחזיר את זה.
משה גפני: אני רוצה להחזיר אתכם ולא את הישוב.
ניסן סלומינסקי: כך הודעת.
ניסן סלומינסקי: אפילו הריב שלך הוא אתי ולא עם הקדוש ברוך הוא.
משה גפני: אתם מדברים בשם הקדוש ברוך הוא?
ניסן סלומינסקי: אני לא.
משה גפני: חפשו את התורה בישראל ודברו בשם הקדוש ברוך הוא.
משה גפני: הבנת לאן הוא הגיע?
יצחק כהן: הוא עובד אצלם.
ניסן סלומינסקי: דיברתי על אותה תורה עליה אתה מדבר.
משה גפני: לא, אתם לא מדברים על אותה תורה.
ניסן סלומינסקי: אצלך לא כתוב בית אל?
יצחק כהן: אצלם תורה זה אבנים ועצים.
משה גפני: אצלי כתוב אם בחוקותי תלכו ונתתי שלום בארץ.
יצחק כהן: ולא נטל בארץ.
משה גפני: הקדוש ברוך הוא יקיא אתכם.
משה גפני: גם את זה אני קורא.
משה גפני: דברו על ארץ ישראל.
משה גפני: אין לכם זכות על ארץ ישראל.
יצחק כהן: יש יוני שטבון.
יצחק כהן: אל תשכח.
משה גפני: אין ארץ ישראל בלי תורה.
ניסן סלומינסקי: כתוב שם שה' נותן גשם ועובדים את האדמה.
יצחק כהן: אדמה.
יצחק כהן: עצים ואבנים.
ניסן סלומינסקי: איך יכול להיות שעובדים את האדמה אם אצלך לא עובדים?
יצחק כהן: בלי תורה לא עובדים כלום.
משה גפני: אצלי לא עובדים את האדמה.
משה גפני: אני אמרתי דבר כזה?
משה גפני: כשבאתם מגוש קטיף הלכתם לישובים שלנו שם עובדים את האדמה, לנחל סורק.
משה גפני: תראה כמה הצביעו שם לבית היהודי וכמה הצביעו ליהדות התורה.
משה גפני: מה אתה סתם מדבר?
משה גפני: זה לא שייך.
משה גפני: אלה אנשים שלנו.
ניסן סלומינסקי: למה אתה מתנגד שבבני ברק אנשים ילכו ל- - - -
משה גפני: אני לא מתנגד לשום דבר.
ניסן סלומינסקי: לא על חשבון לימוד תורה.
משה גפני: במשרד הכלכלה אתם לא עושים כלום כדי שחרדים ילכו לעבוד.
ניסן סלומינסקי: אני לא יודע אם לא עושים, אבל אם לא עושים, זה חמור.
משה גפני: אתם אגואיסטים ודואגים רק לעצמכם.
ניסן סלומינסקי: נחזור לענייננו.
יצחק כהן: ל-28 מיליון שקלים.
משה גפני: עבר כסף.
משה גפני: זה מה שאנשים אמרו לי.
ניסן סלומינסקי: לי אין תשובה.
ניסן סלומינסקי: אם יש למישהו תשובה, שייתן אותה.
משה גפני: היא אומרת לא.
משה גפני: חשבתי שתאמרי – ואולי את אישה עדינה ולכן את לא אומרת את זה – שאם יתברר שלקחו את הכסף למשהו אחר, לא למה שאת קוראת, זאת עבירה פלילית ומישהו יצטרך ליתן את הדין על כך.
משה גפני: זאת אומרת, מישהו שעשה את זה שם.
<שלומית נקש: אנחנו נבדוק.
יצחק כהן: זה אושר כאן בוועדה?
יצחק כהן: ה-28 מיליון.
משה גפני: זה אושר מזמן.
משה גפני: זה הלך למוסד.
סתיו שפיר: אנחנו הגשנו רביזיה על זה.
<שלומית נקש: אני אקבל את הפרטים ונבדוק.
משה גפני: מה שאני אמור לתת – אני עוד לא יודע בדיוק למי – אלה פניות של תושבים.
משה גפני: בחלק השני אני מבקש שתבדקי, לא קשור לתושבים.
משה גפני: נניח שאף אחד לא התלונן אבל אני מבקש לדעת האם הכסף הזה הלך לכל המטרות שאת ציינת וגם למוסדות.
<שלומית נקש: המטרות שהקראתי, זה הכסף שקיבלנו לבית אל.
משה גפני: אני שואל האם בביצוע זה עבר גם למוסדות או למוסד.
<שלומית נקש: אני אבדוק.
משה גפני: אני אקבל תשובה.
יצחק כהן: אולי זה בניין רב תכליתי.
ניסן סלומינסקי: סתיו, נהרי ור' יצחק.
סתיו שפיר: לפני מספר ימים בוועדת החוקה נערכה הצבעה לבקשת שרת המשפטים ציפי לבני על החלת חוק חופש המידע על החטיבה להתיישבות.
סתיו שפיר: ההצבעה הזאת הופלה ברוב של שניים מול אפס.
סתיו שפיר: השאלה מדוע דודו רותם ושולי מועלם ממפלגת
סתיו שפיר: כם מתנגדים לחשיפת התקציב של החטיבה להתיישבות כי הרי אתם גאים בפעילותה.
זבולון כלפה: למה זה קשור לכאן?
סתיו שפיר: החטיבה בוודאי גאה בפעילותה.
סתיו שפיר: מדוע התקציב הזה לא נחשף?
סתיו שפיר: אני אסביר לך למה זה חשוב.
סתיו שפיר: בעיני אם מבקשים מאזרחי ישראל כסף מכספי המסים שלהם, והם עובדים מאוד מאוד קשה עבורו - - -